2014 בארצות הברית

2014 בארצות הברית היא השנה בה חגגה ארצות הברית 238 שנה מיום היווסדה.

 הנהגה 
 הנשיא: ברק אובמה (המפלגה הדמוקרטית)
 סגן נשיא: ג'ו ביידן (המפלגה הדמוקרטית)
 יושב ראש בית הנבחרים: ג'ון ביינר (המפלגה הרפובליקנית)
 מנהיג הרוב בסנאט: הארי ריד (המפלגה הדמוקרטית)
 הקונגרס: הקונגרס ה-113.

אירועים בולטים
280px|ממוזער|המערבולת הקוטבית של ינואר 2014
 1 בינואר – ביל דה בלאזיו החליף את מייקל בלומברג בתפקיד ראש עיריית ניו יורק.
 6 בינואר – מערבולת קוטבית פוקדת את מרבית מדינות ארצות הברית ומותירה כ-187 מיליון אמריקנים עם טמפרטורות מתחת לאפס. כתוצאה ממזג האוויר הקיצוני נסגרו עסקים, בתי ספר, וכבישים ברחבי המדינה, כמו בוטלו כ-3,700 טיסות ברחבי המדינה. אלו היו הטמפרטורות הנמוכות ביותר שנרשמו בארצות הברית משנת 1996.
 13 בפברואר – חברת הכבלים קומקאסט רוכשת את חברת הכבלים טיים וורנר כייבל תמורת 45 מיליארד דולרים.
 12 במרץ – פיצוץ גז ממוטט בניין באזור מזרח הארלם שבניו יורק, וגורם למותם של שמונה בני אדם ולפציעתם של מעל ל-70 אנשים נוספים.
 22 במרץ – במפולת בוץ גדולה שמתרחשת כ-6.4 קילומטרים דרומית ליישוב אוסו שבוושינגטון נהרגים 41 אנשים, נפצעים 4 אנשים, ו-49 בתים נהרסים.
 2 באפריל – איוון לופז, חייל אמריקני לשעבר שסבל מפוסט-טראומה, רוצח 3 חיילים בפיגוע ירי אותו הוא עורך בבסיס הצבאי פורט הוד שבטקסס. 16 בני אדם נוספים נפצעים בפיגוע הירי.
 13 באפריל – פיגוע הירי במרכז הקהילתי היהודי באוברלנד פארק: חבר הקו קלוקס קלאן הנאו-נאצי בן ה-73 פרייזר גלן מילר רוצח 3 אנשים במרכז הקהילתי היהודי באוברלנד הפארק, קנזס.
 14 באפריל – שופט פדרלי קובע כי אי-ההכרה באוהיו בנישואים חד מיניים שנערכו מחוץ למדינה איננה חוקתית.
 27–30 באפריל - סדרה של סופות טורנדו הורג לפחות 35 אנשים ברחבי המערב התיכון ודרום ארצות הברית.
 29 באפריל – התאחדות הכדורסל הלאומית (National Basketball Association) מחליטה להשעות לכל החיים את דונלד סטרלינג, איל עסקים והבעלים של קבוצת הכדורסל לוס אנג'לס קליפרס, ממשחקי וממתקני ליגת ה-NBA וכמו כן הוא נקנס גם ב-2.5 מיליון דולרים לאחר שהקלטה בה הוא השמיע הערות גזעניות כלפי אפרו־אמריקנים פורסמה באינטרנט.
 23 במאי – הטבח באיילה ויסטה: אליוט רוג'ר בן ה-22 רוצח 6 סטודנטים ופוצע 13 נוספים בסמוך לקמפוס אוניברסיטת קליפורניה, לפני שהוא מתאבד.
 8 ביולי – מדינת וושינגטון הופכת למדינה השנייה בארצות הברית בה אושר תיקון לחוק המאפשר למכור מריחואנה לבני 21 ומעלה.
 8 באוגוסט – ארצות הברית מתחילה לבצע תקיפות אוויריות ממוקדות בפעילי המדינה האסלאמית באזור צפון עיראק במטרה למנוע פלישה של הארגון לעיר ארביל, בירת החבל האוטונומי של כורדיסטן העיראקית. הנשיא אובמה מציין כי התקיפות האוויריות עשויות להימשך מספר חודשים, אך כי ארצות הברית לא תשלח כוחות צבא להילחם בעיראק.
 9 באוגוסט – הריגת מייקל בראון: בפרגוסון, פרוור של העיר סנט לואיס שבמיזורי, נורה למוות מייקל בראון, נער שחור לא חמוש בן 18, על ידי השוטר הלבן דארן וילסון. הירי מצית מהומות ומעשי ביזה ברחבי העיר.
 11 באוגוסט – השחקן והקומיקאי זוכה פרס האוסקר, רובין ויליאמס, התאבד בביתו הנמצא בסמוך לסן פרנסיסקו שבקליפורניה, בגיל 63.
 16 באוגוסט – הפרות הסדר בפרגוסון, כתגובה להריגת מייקל בראון: בעקבות המהומות המתמשכות ומעשי הביזה, מושל מיזורי ג'יי ניקסון מכריז על מצב חירום בפרגוסון ומטיל על העיר עוצר.
 19 באוגוסט – פעילי ארגון המדינה האסלאמית מפיצים ביוטיוב סרטון המתעד את ההוצאה להורג הברוטאלית של העיתונאי האמריקני ג'יימס פולי, אשר נחטף בסוריה במהלך 2012, בתגובה לתקיפות האוויריות האמריקניות בצפון עיראק נגד פעילי הארגון. בסוף הסרטון מציגים פעילי הארגון את העיתונאי האמריקני החטוף סטיבן ג'ואל סוטלוף ומאיימים כי יירצחו גם אותו אלא אם כן נשיא ארצות הברית ברק אובמה יורה לעצור את התקיפות האוויריות נגד המדינה האסלאמית.
 2 בספטמבר – פעילי ארגון המדינה האסלאמית מפיצים ביוטיוב סרטון המתעד את ההוצאה להורג הברוטאלית של העיתונאי האמריקני סטיבן ג'ואל סוטלוף, אשר נחטף בסוריה במהלך 2013, בתגובה לתקיפות האוויריות האמריקניות בצפון עיראק נגד פעילי הארגון.
 10 בספטמבר – נשיא ארצות הברית, ברק אובמה, מאשר העברת סיוע צבאי בסך 25 מיליון לצבא עיראק ולמיליציה הכורדית אשר נלחמים בלוחמי ארגון המדינה האסלאמית בצפון עיראק. כמו כן בנאום טלוויזיוני לאומה הנשיא אובמה ציין כי ארצות הברית תוביל קואליציה בינלאומית רחבה בניסיון לעצור את ארגון המדינה האסלאמית, וכמו כן פירט גם את טקטיקת התקיפה נגד הארגון.
 14 בספטמבר – גביע העולם בכדורסל 2014: נבחרת ארצות הברית זכתה בטורניר, לאחר שהביסה את נבחרת סרביה בתוצאה 129:92, במשחק הגמר שנערך במדריד.
 15 בספטמבר – מיקרוסופט רכשה את חברת משחקי וידאו השוודית Mojang, יוצרי משחק הווידאו הפופולרי Minecraft, בעבור 2.5 מיליארד דולרים.
 19 בספטמבר – החייל האמריקני לשעבר עומר גונזלס, אשר לקח בעבר חלק במלחמת עיראק, קופץ מעל לגדר המקיפה את הבית הלבן בעודו חמוש בסכין ומצליח להיכנס לאגף המזרחי של הבניין בו הוא נתפס.
 22 בספטמבר – ארצות הברית בשיתוף פעולה עם מספר מדינות ערביות משיקה את קמפיין התקיפות האוויריות בסוריה נגד ארגון הטרור האסלאמי המדינה האסלאמית.
 12 באוקטובר – המרכז לבקרת מחלות ומניעתן (CDC) מאשר כי עובד שטיפל בחולה האבולה שמת בבית החולים בטקסס נדבק בנגיף האבולה - המקרה הידוע הראשון בו אמריקני נדבק בנגיף בארצות הברית.
 31 באוקטובר – במהלך טיסת ניסוי של ה-SpaceShipTwo של חברת וירג'ין גלקטיק החללית מתפוצצת ומתרסקת במדבר מוהאבי. טייס המשנה נהרג באירוע והטייס נפצע.
 נובמבר - העיתונאית ג'ואן תרשיס, הדוגמנית ג'ניס דיקינסון, השחקנית לואיזה מוריץ, קרלה פריגנו (אשתו של השחקן לו פריגנו), האחות תרזה סריגניס, שפנפנות פלייבוי לשעבר ויקטוריה ולנטינו ושריתה באטרפילד, השחקנית מישל הרד, ו-11 נשים נוספות טוענות בתקשורת כי בין השנים 1965 עד 2004 השחקן והקומיקאי הנודע ביל קוסבי סימם אותן, ולאחר מכן התקיף אותן מינית או אנס אותן.
 3 בנובמבר – נחנך בניין מרכז הסחר העולמי החדש (הידוע גם בשם מגדל החירות) בניו יורק סיטי במיקום בו נפלו מגדלי התאומים בפיגועי 11 בספטמבר 2001.
 4 בנובמבר – נערכו בחירות לקונגרס, למושלים ולבתי מחוקקים במדינות.
 7 בנובמבר – הנשיא ברק אובמה מאשר העברה של מעל ל-1,500 חיילים אמריקנים בחזרה לעיראק, על מנת שייקחו חלק במלחמה בארגון הטרור האיסלמי המדינה האסלאמית.
 10 בנובמבר – הנשיא אובמה מציין לראשונה כי הוא תומך בכך שרשות התקשורת הפדרלית (FCC) תסווג את שירותי האינטרנט בפס רחב כשירות טלקומוניקציה במטרה לשמור על נייטרליות רשת באינטרנט.
 16 בנובמבר – לוחמי ארגון המדינה האסלאמית מפיצים באינטרנט סרטון וידאו בו נראית עריפת ראשו של עובד הסיוע האמריקני פיטר קאסיג אשר התאסלם במהלך שהותו בשבי.
 20 בנובמבר – במהלך נאום טלוויזיוני הנשיא ברק אובמה מודיע לראשונה על כוונתו לבצע רפורמה במדיניות ההגירה האמריקנית שתתבסס על "השכל הישר" ובמסגרתה יגורשו השוהים הבלתי חוקיים שהם פושעים ותוענק אזרחות לכ-4.4 מיליון מהגרים בלתי חוקיים שעומדים בקריטריונים מסוימים.
 24 בנובמבר – הירי במייקל בראון: מהומות פורצת בפרגוסון שבמיזורי לאחר שהרשויות הודיעו כי אין די ראיות להעמיד לדין את השוטר דארן וילסון. במסגרת המהומות מבוצעים מעשי ביזה המוניים ופורצות שריפות ב-12 מבנים שונים ברחבי פרגוסון. המחאות האלימות נמשכות במשך מעל לשבוע.
 2 בדצמבר – ה-FBI פותח בחקירה של מתקפת סייבר מסיבית שבוצעה על חברת סרטי סוני, כאשר החשד הוא כי קוריאה הצפונית אחראית למתקפה.
 6 בדצמבר – אזרח אמריקני ואזרח דרום אפריקה אשר הוחזקו כבני ערובה בתימן על ידי חברי ארגון אל-קאעידה נרצחים במהלך ניסיון חילוץ כושל שבוצע על ידי לוחמי יחידת אריות הים האמריקנית.
 15 בדצמבר – בראדלי ויליאם סטון בן ה-35 רוצח שישה אנשים (אשתו לשעבר ובני משפחתה) במסע הרג שבוצע במחוז מונטגומרי שבפנסילבניה. מצוד גדול שהתנהל אחר הרוצח מסתיים כאשר גופתו מתגלה ביער הסמוך לביתו.
 17 בדצמבר – הנשיא ברק אובמה מכריז על נירמול היחסים הדיפלומטיים בין ארצות הברית לקובה, וכן על חתירה לסיום האמברגו הכלכלי והסנקציות נגדה.
 17 בדצמבר - בתגובה למתקפת סייבר ופרסום של מידע רגיש אודות עובדי חברת סרטי סוני, לאיומים בדבר ביצוע פיגועי טרור באולומות קולנוע, ובתגובה להחלטה של חמש רשתות אולמות הקולנוע האמריקניות הגדולות ביותר לסרב להקרין את הסרט הקומדיה "ראיון סוף", חברת סרטי סוני מחליטה לבטל את הפצת הסרט. ההחלטה לבטל את הקרנת הסרט מתקבלת אף על פי שהמחלקה לביטחון המולדת של ארצות הברית ציינה כי "אין ראיות אמינות" על כוונה אמיתית לביצוע מתקפת טרור, ולמרות ביקורת חריפה מצד גורמים שונים בתעשיית הקולנוע.

 נפטרו 
שמאל|ממוזער|110px|פיל אברלי
שמאל|ממוזער|110px|שירלי טמפל
שמאל|ממוזער|110px|רובין ויליאמס
 3 בינואר – פיל אברלי, זמר אמריקני מן הצמד האחים אברלי (נולד ב-1939)
 9 בינואר – אמירי ברקה, משורר אמריקאי, מחזאי, סופר ומנהיג תרבותי של אפרו-אמריקאים. (נולד ב-1934)
 28 בינואר – פיט סיגר, זמר עם אמריקאי ופעיל פוליטי (נולד ב-1919)
 1 בפברואר – מקסימיליאן של, שחקן אוסטרי-אמריקאי, זוכה פרס האוסקר (נולד ב-1930)
 2 בפברואר – פיליפ סימור הופמן, שחקן קולנוע אמריקאי זוכה פרס האוסקר (נולד ב-1967)
 10 בפברואר – שירלי טמפל, שחקנית ודיפלומטית אמריקנית (נולדה ב-1928)
 12 בפברואר – סיד סיזר, קומיקאי אמריקאי יהודי (נולד ב-1922)
 24 בפברואר – הרולד ראמיס, שחקן ובמאי אמריקאי (נולד ב-1944)
 26 במרץ – ג'יימס ר' שלזינגר, פוליטיקאי אמריקאי (נולד ב-1929)
 6 באפריל – מיקי רוני, שחקן אמריקאי (נולד ב-1920)
 8 באפריל – ג'יימס הלוויג, מתאבק מקצועי אמריקאי אשר נודע בשם הבמה שלו "אולטימט ווריור" (נולד ב-1959)
 28 באפריל – ג'ק רמזי, מאמן כדורסל אמריקאי (נולד ב-1925)
 3 במאי – גארי בקר, כלכלן יהודי-אמריקני חתן פרס נובל לכלכלה (נולד ב-1930)
 17 במאי – ג'רלד אדלמן, ביולוג אמריקני, חתן פרס נובל (נולד ב-1929)
 28 במאי – מאיה אנג'לו, משוררת וסופרת אמריקאית (נולדה ב-1928)
 2 ביוני – אלכסנדר שולגין, פרמקולוג וכימאי אמריקני (נולד ב-1925)
 11 ביוני – רובי די, שחקנית, משוררת, ומחזאית אמריקנית (נולדה ב-1922)
 15 ביוני – קייסי קאסם, מנחה רדיו ומדבב אמריקאי (נולד ב-1932)
 15 ביוני – דניאל קיז, סופר אמריקאי (נולד ב-1927)
 18 ביוני – סטפני קוולק, כימאית אמריקאית (נולדה ב-1923)
 18 ביוני – הוראס סילבר, פסנתרן ומלחין מוזיקת ג'אז (נולד ב-1928)
 24 ביוני – אלי וולך, שחקן קולנוע, טלוויזיה ותיאטרון יהודי-אמריקני (נולד ב-1915)
 30 ביוני – פול מזורסקי, במאי, תסריטאי, מפיק קולנוע ושחקן יהודי-אמריקני (נולד ב-1930)
 11 ביולי – צ'ארלי היידן, מוזיקאי ג'אז אמריקאי (נולד ב-1937)
 14 ביולי – אליס קוצ'מן, אתלטית אמריקאית, אלופה אולימפית בקפיצה לגובה (נולדה ב-1923)
 19 ביולי – סקיי מקול בארטוסיאק, שחקנית אמריקנית (נולדה ב-1992)
 19 ביולי – ג'יימס גארנר, שחקן קולנוע וטלוויזיה אמריקאי (נולד ב-1928)
 11 באוגוסט – רובין ויליאמס, קומיקאי, מדבב, שחקן קולנוע וטלוויזיה אמריקאי (נולד ב-1951)
 12 באוגוסט – לורן באקול, שחקנית קולנוע יהודייה אמריקאית (נולדה ב-1924)
 19 באוגוסט – ג'יימס פולי, צלם עיתונות אמריקאי (נולד ב-1973)
 2 בספטמבר – סטיבן סוטלוף, עיתונאי אמריקאי-ישראלי (נולד ב-1983)
 4 בספטמבר – ג'ואן ריברס, שחקנית וקומיקאית יהודייה אמריקאית (נולדה ב-1933)
 13 בספטמבר – ריצ'רד קיל, שחקן אמריקאי (נולד ב-1939)

קישורים חיצוניים

הערות שוליים

*
ארצות הברית
ארצות הברית